BAFS ลดถือหุ้นใน บ.ขนส่งน้ำมันทางท่อ เหลือไม่ต่ำกว่า 75%
BAFS ลดถือหุ้นใน บ.ขนส่งน้ำมันทางท่อ เหลือไม่ต่ำกว่า 75% จากเดิม 91.55%
6 พ.ย. 2558

บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ระบุว่า ที่ประชุมคณะกรรมการบริษัทเมื่อวานนี้ เห็นชอบในหลักการให้บริษัท ลดสัดส่วนการถือหุ้นในบริษัท ขนส่งน้ำมันทางท่อ จำกัด (FPT) เป็นไม่ต่ำกว่า 75% จากปัจจุบัน 91.55% ซึ่งบริษัทจะรายงานความคืบหน้าต่อไป
นอกจากนี้ยังได้รับทราบกรณีที่กรมธุรกิจพลังงาน แจ้งให้ FPT ทราบว่ากรมธุรกิจพลังงาน ได้พิจารณาข้อเสนอในการเป็นผู้ลงทุนขยายระบบการขนส่งน้ำมันทางท่อไปยังภาคเหนือแล้ว และไม่ขัดข้องที่จะให้ FPT เป็นผู้ดำเนินโครงการดังกล่าว ซึ่งไม่ได้เป็นการดำเนินการในลักษณะสัมปทาน ทั้งนี้ FPT อยู่ระหว่างการประสานงานกับกรมธุรกิจพลังงานเพื่อขอความร่วมมือจากหน่วยงานของรัฐที่เกี่ยวข้องต่อไป